CELEX: 32013R0102
Language: ro
Date: 2013-02-04 00:00:00
Title: Regulamentul de punere în aplicare (UE) nr. 102/2013 al Comisiei din 4 februarie 2013 de modificare a Regulamentului (UE) nr. 206/2010 în ceea ce privește rubrica privind Statele Unite ale Americii în lista de țări terțe, teritorii sau părți ale acestora autorizate să introducă ungulate vii în Uniune, modelul de certificat sanitar-veterinar „POR-X” și protocoalele de testare pentru depistarea stomatitei veziculoase  Text cu relevanță pentru SEE

5.2.2013   
            
            
               RO
            
            
               Jurnalul Oficial al Uniunii Europene
            
            
               L 34/4
            
         REGULAMENTUL DE PUNERE ÎN APLICARE (UE) NR. 102/2013 AL COMISIEI
   din 4 februarie 2013
   de modificare a Regulamentului (UE) nr. 206/2010 în ceea ce privește rubrica privind Statele Unite ale Americii în lista de țări terțe, teritorii sau părți ale acestora autorizate să introducă ungulate vii în Uniune, modelul de certificat sanitar-veterinar „POR-X” și protocoalele de testare pentru depistarea stomatitei veziculoase
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (1), în special articolul 3 alineatul (1) primul și al doilea paragraf, articolul 6 alineatul (1) primul paragraf, articolul 7 litera (e), articolul 9 și articolul 13 alineatul (1) litera (e),
   întrucât:
   
               (1)
            
            
               Directiva 2004/68/CE stabilește cerințele de sănătate animală privind importul și tranzitul în Uniune al anumitor ungulate vii. Aceasta prevede că pot fi stabilite dispoziții specifice, inclusiv modele de certificate sanitar-veterinare, pentru importul în Uniune din țările terțe autorizate de ungulate vii din speciile enumerate în anexa I la directiva respectivă.
            
         
               (2)
            
            
               Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (2) stabilește cerințele de certificare sanitar-veterinară pentru introducerea în Uniune a anumitor transporturi de animale biungulate vii din speciile enumerate în anexa I la Directiva 2004/68/CE. Anexa I la Regulamentul (UE) nr. 206/2010 stabilește o listă de țări terțe, teritorii sau părți ale acestora din care astfel de transporturi pot fi introduse în Uniune. De asemenea, aceasta prevede modelele de certificate sanitar-veterinare care trebuie să însoțească transporturile respective.
            
         
               (3)
            
            
               În prezent, ungulatele pot fi importate în Uniune numai din țări terțe sau, în cazul regionalizării, din părți ale țărilor terțe, care sunt indemne de stomatită veziculoasă timp de cel puțin șase luni înaintea expedierii animalelor.
            
         
               (4)
            
            
               Statele Unite au cerut să fie autorizate pentru importuri în Uniune de porcine vii pentru reproducție și producție.
            
         
               (5)
            
            
               Statele Unite au notificat existența unor focare de stomatită veziculoasă. Totuși, aceste focare sunt sporadice și limitate la anumite zone. Riscul introducerii în Uniune a stomatitei veziculoase prin intermediul importurilor de porcine vii din respectiva țară terță este nesemnificativ, în cazul în care sunt aplicate măsurile de biosecuritate descrise în capitolul 8.15.6. din Codul sanitar pentru animale terestre al Organizației Mondiale pentru Sănătatea Animalelor (OIE), inclusiv izolarea porcinelor în timpul perioadei de ședere în centrele indemne de boală, protejarea lor de vectori în timpul perioadei de carantină înainte de export și transportul lor până la locul de încărcare și testarea tuturor animalelor care urmează să fie exportate.
            
         
               (6)
            
            
               Prin urmare, partea 1 a anexei I la Regulamentul (UE) nr. 206/2010 ar trebui modificată pentru a adăuga Statele Unite în lista țărilor terțe, a teritoriilor sau a părților acestora din care pot fi introduse în Uniune transporturile de ungulate vii, menționând garanțiile corespunzătoare în ceea ce privește testarea pentru depistarea stomatitei veziculoase. Punerea în aplicare a acestor garanții ar trebui să fie confirmată în certificatul sanitar-veterinar pentru porcinele vii pentru reproducție și producție, care însoțește animalele în momentul introducerii lor în Uniune.
            
         
               (7)
            
            
               Prin urmare, modelul de certificat sanitar-veterinar pentru importul porcinelor domestice vii, „POR-X”, stabilit în partea 2 a anexei I la Regulamentul (UE) nr. 206/2010, ar trebui modificat în consecință pentru a introduce condițiile de ședere și de carantină prealabile exportului, precum și cerințele privind testele de laborator.
            
         
               (8)
            
            
               În plus, articolul 5 din Regulamentul (UE) nr. 206/2010 prevede că, în cazul în care în certificatele sanitar-veterinare menționate în anexa I la respectivul regulament se prevede prelevarea de probe și realizarea de teste, acestea trebuie efectuate în conformitate cu protocoalele de standardizare a materialelor și a procedurilor de testare menționate în partea 6 a anexei respective. Prin urmare, este necesar să se modifice partea 6 a anexei I la Regulamentul (UE) nr. 206/2010, în vederea adăugării protocolului relevant și a procedurii de testare pentru depistarea stomatitei veziculoase. Testul trebuie să fie efectuat și interpretat în conformitate cu protocoalele pentru testele serologice de depistare a stomatitei veziculoase prevăzute pentru comerțul internațional în capitolul 2.1.19 din Manualul de teste de diagnostic și vaccinuri pentru animale terestre al OIE.
            
         
               (9)
            
            
               Prin urmare, Regulamentul (UE) nr. 206/2010 ar trebui modificat în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 206/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 februarie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 139, 30.4.2004, p. 321.
   
      (2)  JO L 73, 20.3.2010, p. 1.
   
      ANEXĂ
      Anexa I la Regulamentul (UE) nr. 206/2010 se modifică după cum urmează:
      
                  1.
               
               
                  În partea 1, se adaugă următoarea rubrică pentru Statele Unite:
                  
                              „US – Statele Unite
                           
                           
                              US-0
                           
                           
                              Întreaga țară
                           
                           
                              POR-X
                           
                           
                              D”.
                           
                           
                               
                           
                        
            
                  2.
               
               
                  Partea 2 se modifică după cum urmează:
                  
                              (a)
                           
                           
                              textul referitor la „POR-X” se înlocuiește cu următorul text:
                              
                                          „«POR-X»
                                       
                                       
                                          :
                                       
                                       
                                          Model de certificat sanitar-veterinar pentru porcinele domestice (Sus scrofa) destinate reproducției și/sau producției după import sau destinate tranzitului prin Uniune dintr-o țară terță către o altă țară terță”;
                                       
                                    
                        
                              (b)
                           
                           
                              în lista GS (Garanții suplimentare), se adaugă următorul text:
                              
                                          „«D»
                                       
                                       
                                          :
                                       
                                       
                                          garanții referitoare la testul de depistare a stomatitei veziculoase efectuat asupra unor animale certificate în conformitate cu modelul de certificat POR-X [punctul II.2.1 litera (b)].”;
                                       
                                    
                        
                              (c)
                           
                           
                              modelul de certificat sanitar-veterinar „POR-X” se înlocuiește cu următorul:
                              „Model POR-X
                              
                              
                                 
                              
                                 
                              
                                 
                              
                                 
                           
                        
            
                  (3)
               
               
                  În partea 6, se adaugă următorul text:
                  „Stomatita veziculoasă (SV)
                  
                  Testul de neutralizare a virusului (NV) se efectuează în conformitate cu protocoalele de testare pentru depistarea stomatitei veziculoase prevăzute în capitolul 2.1.19 din Manualul de teste de diagnostic și vaccinuri pentru animale terestre al OIE.
                  Se consideră că serurile care inhibă efectul citopatic (CPE) la diluții de 1 la 32 sau mai mari conțin anticorpi împotriva virusului stomatitei veziculoase a porcului.”